**SALFÖLD KÖZSÉG POLGÁRMESTERE**

8256 SALFÖLD, KOSSUTH U. 27.

**ELADÓ VW Transporter 1.9 TDI ICE Plus mikrobusz**

**Salföld Község Önkormányzata Képviselő-testülete pályázatot ír ki a tulajdonát képező VW Transporter 1.9 TDI ICE Plus típusú mikrobusz elidegenítésével kapcsolatban.**

**A mikrobusz főbb paraméterei:**

Kivitel / ajtók / ülések: KOM / 4 / 8

Gyártási év/ forgalomba helyezés/ használatba vétel: 2006. 10. hó/ 2008. 5. hó/ 2009. 4. hó

Átlagos km futás: 221850

Tulajdonosok száma: 1

Hengerűrtartalom: 1896

Teljesítmény: 75 kW / 102 LE

Üzemanyag / katalizátor: Diesel / katalizátorral rendelkezik

Tengelytáv: 3400 mm

Váltó / fokozatok száma: manuális / 5

Össztömeg: 2800 kg

Hasznos terhelhetőség: 905 kg.

A gépjármű a vételi szándék benyújtására nyitva álló határidőben munkanapokon munkaidőben a polgármesterrel történő előzetes időpont egyeztetést követően megtekinthető.

**A pályázati kiírás időpontja:** 2015. július 28.

**A vételi szándék benyújtásának határideje:**

2015. augusztus 12. (szerda) 16: 00 óra, mely időpontig a pályázatoknak be is kell érkeznie.

**A beérkezett vételi szándékok alapján lefolytatásra kerülő tárgyalás ideje és helye:**

2015. augusztus 13. (csütörtök), 16:00 óra;

Kővágóörs Község Önkormányzata hivatali helyisége (8254 Kővágóörs, Petőfi u. 2.)

A vételi szándéknak tartalmazni kell az ajánlatot adó nevét, címét. A vételi szándékban megjelölt ÁFA terhelt összeg nem lehet kevesebb 3.100.000.,- Ft, azaz hárommillió-egyszázezer forintnál.

A tárgyalás során kiválasztott ajánlati összeget a nyertes ajánlatadónak egy összegben kell megfizetni az adásvételi-szerződés megkötésének időpontjáig.

Az ajánlat értékelése során több vételi árajánlat beérkezése esetén tartandó tárgyaláson az ajánlattevőknek a mikrobusz vételi árára kell licitálnia. A tárgyalást a polgármester bonyolítja le. A licitlépcső: 50.000.,- Ft, azaz ötvenezer forint.

A mikrobusz megvételére az jogosult, aki a tárgyalás során a legmagasabb összegű vételi díj megfizetésére tesz ajánlatot.

A tárgyaláson eredményt kell hirdetni. A tárgyalás menetéről és eredményéről jegyzőkönyvet kell vezetni, amelyet a tárgyalásvezető és a jegyzőkönyvvezető ír alá, melynek a másolatát a pályázók megkapják.

A nyertes a pályázati tárgyalást követő 8 napon belül köteles adás-vételi szerződést kötni, és ezzel egyidejűleg a vételárat kiegyenlíteni.

Amennyiben a nyertes ajánlattevő az előző bekezdésben foglaltaknak nem tesz eleget, akkor az utána következő legmagasabb ajánlattevőt kell az általa vállalt feltételekkel nyertesnek tekinteni. Amennyiben több azonos vételi ajánlat van, közöttük zártkörű licitálást kell tartani.

Eredménytelen a pályázat, ha az ajánlattevők egyike sem tett eleget jelen kiírás előírásainak, vagy a tárgyaláson elfogadott ajánlatot adó nem köt adás-vételi szerződést az előírt időben.

A vételi ajánlatokat Salföld Község Önkormányzata részére, Salföld Község Polgármesterének címezve (8256 Salföld, Kossuth u. 27.) kell benyújtani.

**S a l f ö l d**, 2015. július 28.

 **Fábián Gusztáv**

polgármester